section_heading: O albumu
paragraph_text: Na Pale Folkloreu prisutan je eklektičan miks akustične folklorne glazbe koja podsjeća na skandinavske sastave poput Ulvera s doom i black metal rifovima, growlanim, čistim, šaptanim i vrištećim vokalima te stilom atmosfere i produkcije koji podosta podsjećaju na black metal. Tekstovi pjesama uglavnom se usredotočuju na teme kao što su depresija, priroda, folklor i nadnaravno. Na albumu se nalaze i prvi znakovi utjecaja post-rocka koje će sastav uvelike iskazati na svojem drugom studijskom albumu, The Mantle.